Para outras páxinas con títulos homónimos véxase: Pablo Álvarez.

**Pablo Federico Álvarez Vera**, coñecido como **Pablito Álvarez**, nado en San Juan (Arxentina) o 30 de setembro de 1986 é un xogador de hóckey a patíns arxentino, que xoga de dianteiro no FC Barcelona. 

Tras gañar dúas ligas arxentinas co Olimpia da súa cidade natal, xogou de 2005 a 2011 no HC Liceo da Coruña, co que gañou unha Copa de Europa e unha Copa CERS. Dende 2011 xoga no FC Barcelona, co que leva gañadas 8 OK Ligas e 3 Copas de Europa entre outros moitos títulos.

Con máis de 500 goles, é o segundo máximo goleador da historia da OK Liga, só superado por Raül Marín.

Traxectoria
-----------

Comezou a práctica do hóckey a patíns no Olimpia Patín Club da súa cidade natal, San Juan, equipo co cal gañou a ligas arxentinas nos anos 2004 e 2005. 

En xaneiro de 2005, con 18 anos, asinou co H.C. Liceo da Coruña. Tras uns anos con malos resultados, o equipo acadou o subcampionato da OK Liga na tempada 2008/09 e volveu á senda dos títulos na tempada seguinte, conquistando a Copa CERS. Logrou tamén o subcampionato de liga ese ano, rematando Pablo Álvarez como o máximo goleador da liga con 43 goles e nomeado mellor xogador da competición. Na tempada 2010/11 proclamouse campión da Copa de Europa co Liceo, e foi nomeado mellor xogador da competición. Foi a súa última tempada no club galego, co que xogou 7 tempadas, anotando 159 goles.

Fichou nese mesmo 2011 polo FC Barcelona. Co club blaugrana gañou a OK Liga na súa primeira tempada, ás que sumou outras sete de xeito consecutivo entre 2013 e 2020, sendo o máximo goleador da liga nas tempadas 2013/14, 2018/19 e 2019/20. Na 2013/14 marcou 56 goles, batendo o récord histórico de goles nunha soa tempada. Conquistou ademais cinco Copas do Rei, seis Supercopas de España, tres Copas de Europa máis, dúas Copas Intercontinentais e dúas Copas Continentais.

### Selección arxentina

No 2005 debutou coa selección arxentina xogando o Campionato do Mundo "A", sendo fixo na selección durante os seguintes anos e proclamándose ata en catro ocasións subcampión do mundo.

Galardóns e recoñecementos
--------------------------

No 2005 foi nomeado mellor deportista sanxoanino e mellor xogador do Mundial Sub-20 un mes antes, sendo capitán da selección arxentina. No 2009 foi nomeado mellor xogador arxentino, gañando o Premio Olimpia de Prata con 23 anos, por detrás de Juan Martín del Potro.

Clubs
-----

* Olimpia Patín Club: 2001-2005
* H.C. Liceo: 2005-2011
* FC Barcelona 2011-actualidade

Palmarés
--------

### Olimpia

* **2 Ligas arxentinas** (2004 e 2005)

### HC Liceo

* **1 Copa de Europa** (2010-11)
* **1 Copa CERS:** 2010
* **2 Copas Galiza** (2009 e 2010)

### FC Barcelona

* **3 Copas de Europa** (2013-14, 2014-15 e 2017-18)
* **2 Copas Intercontinentais** (2014 e 2018)
* **2 Copas Continentais** (2015 e 2018)
* **8 OK Liga** (2011-12, 2013-14, 2014-15, 2015-16, 2015-17, 2017-18, 2018-19 e 2019-20)
* **5 Copas do Rei** (2012, 2016, 2017, 2018 e 2019)
* **6 Supercopas de España** (2011, 2012, 2013, 2014, 2015 e 2020)
* **3 Ligas catalás** (2018, 2019, 2020/21)

### Selección arxentina

* **1 Campionato do Mundo Sub-20:** 2005
* **1 Campionato Panamericano de hóckey a patíns**

Notas
-----

1. ↑  "Pablo Álvarez, el hombre de los 500 goles en la OK Liga". *Mundo Deportivo* (en castelán). 22 de xaneiro de 2020. Consultado o 11 de xaneiro de 2021.
2. ↑  "El Liceo Vodafone saca partido del mercado de invierno". *La Voz de Galicia* (en castelán). 6 de xaneiro de 2005. p. 38.
3. ↑  "Copia arquivada". Arquivado dende o orixinal o 29 de agosto de 2011. Consultado o 29 de agosto de 2011.
4. ↑  "Pablo Álvarez, proclamado ‘pichichi’ de la OK Liga". *Mundo Deportivo* (en castelán). 5 de maio de 2020. Consultado o 11 de xaneiro de 2021.
5. ↑  "Pablo Álvarez, un jugador aliado con el gol". *Mundo Deportivo* (en castelán). 12 de outubro de 2016. Consultado o 11 de xaneiro de 2021.
6. ↑

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Ficha de Pablo Álvarez na web do Liceo
* Pablo Álvarez en Mundo do Hóquei
* Pablo Álvarez en hoqueipatins.cat